**ВЪПРОСИ И ОТГОВОРИ ПО ПРОЦЕДУРА**

**чрез**

**подбор на проекти**

**№ BG14MFOP001-5.017 „Преработване на продуктите от риболов и аквакултури”, мярка 5.4 „Преработване на продуктите от риболов и аквакултури” по Програмата за морско дело и рибарство 2014-2020 г.,**

**одобрени с Докладна записка 93-5077/ 20.09.2022 г.**

**от Ръководителя на Управляващия орган на ПМДР 2014-2020 г.**

Зададен въпросна pmdr@mzh.government/bg

Дата: 09.09.2022 г.

Подател: Николай Вюстен

e-mail: n.wuesten@bff-cmd-group.com

УВАЖАЕМИ ДАМИ И ГОСПОДА,

Относно открита процедура **BG14MFOP001-5.017 – „Преработване на продуктите от риболов и аквакултури“** за набиране на проектни предложения по приоритет на Съюза 5 „Насърчаване на предлагането на пазара и преработването” и публикуваните на Единния информационен портал за управление на Европейските структурни и инвестиционни фондове: *https://www.eufunds.bg* „Условия за кандидатстване“ по мярката имаме следното запитване:

В точка **24. „Списък на документите, които се подават на етап кандидатстване“ позиция 32** от „Условията за кандидатстване“ е записано: **„Документ, удостоверяващ място на домуване на мобилното предприятие/инсталацията за обработка/преработка на риба и рибни продукти.“** *(документът е задължителен за всички проектни предложения, предвиждащи такъв тип инвестиции).*

Уважаеми Дами и Господа,

Моля да бъде направено пояснение на база на какво правно основание и от кой компетентен орган трябва да бъде издаден такъв документ.

С уважение,

Николай Вюстен

Управител, Бългериън Фиш Фармс ЕООД

**Отговор:**

В случаите на инвестиции, свързани с мобилни предприятия/инсталации за обработка/преработка на риба и рибни продукти е задължително да се представи документ, удостоверяващ място на домуване на мобилното предприятие/инсталация за обработка/преработка на риба и рибни продукти от страна на кандидата. Този документ се изготвя от кандидата в свободен текст и съдържа подробна информация за конкретното място (*точен адрес*), условията и начина на съхранение на мобилното предприятие/инсталация, когато не се използва.

Предоставената информация от страна на кандидата ще послужи при извършване на редовни и извънредни проверки и като доказателство за спазване на принципите за добро финансово управление от страна на кандидата/бенефициента, съгласно чл. 2 от Общите условия към административния договор за предоставяне на безвъзмездна финансова помощ по процедура № BG14MFOP001-5.017 „Преработване на продуктите от риболов и аквакултури“.

УО на ПМДР 2014-2020 г.